Politiet skal nu efterforske juletræsskandalen i Nordsjælland, hvor en

Det sker efter, at Karsten Egtved fra Køge har politianmeldt bestyrelsen for at have overtrådt straffelovens såkaldte racismeparagraf med sin beslutning om aflyse julen.

- Jeg kan bekræfte at have modtaget anmeldelsen, som bliver registreret nu, siger pressetalsmand ved Nordsjællands Politi til ekstrabladet.dk.

- Hvad gør I efterforskningsmæssigt ved sagen?

- Vi undersøger den, siger Suhr, som ikke vil nærmere ind på, hvilke skridt politiet vil tage.

- I hvilken afdeling ender sådan en sag?

- Det bliver fordelt i dag.

Læs også:

Racismeparagraffen

Karsten Egtveds politianmeldelse går på overtrædelse af straffelovens paragraf 266b - flere gange kaldt racismeparagraffen:

'Den, der offentligt eller med forsæt til udbredelse i en videre kreds fremsætter udtalelse eller anden meddelelse, ved hvilken en gruppe af personer trues, forhånes eller nedværdiges på grund af sin race, hudfarve, nationale eller etniske oprindelse, tro eller seksuelle orientering, straffes med bøde eller fængsel indtil 2 år', lyder det i paragraffen.

Læs også:

Karsten Egtved skriver i sin anmeldelse, som Ekstra Bladet er i besiddelse af, blandt andet:

'Det skal klarlægges, i hvilket omfang de muslimske bestyrelsesmedlemmers stemmeafgivelse, og dermed beslutninger, om først at stemme ja til at bevilge kr. 60.000 på den muslimske højtid, eid, og efterfølgende nej til at bevilge 8.000 kr. til at markere den kristne højtid, julen, er en overtrædelse af Straffelovens § 266b eller andre særlove, ved at diskriminere kristne og deres traditioner'.

Læs også:

Kristne skal ikke vige pladsen

Han mener ikke, at kristne traditioner skal vige pladsen til fordel for eksempelvis Eid, bare fordi der bor flere muslimer end kristne i et boligområde.

'Kristne er et mindretal i boselskabet, Egedalsvænge i 2980 Kokkedal, og derfor er det så meget desto mere væsentligt, at der bliver rejst en sag, således at flertallets og minoriteternes traditioner, kristne, jøders m.v., bliver stillet lige', lyder det i politianmeldelsen.

Karsten Egtved forventer, at sagen får samme prioritet, som hvis 'f.eks. et kristent flertal havde bevilget penge til kristne traditioner, men uden nogen begrundelse, afvist muslimske traditioner'.

Læs også:

Formand for afdelingsbestyrelsen i Egedalsvænge Karin Leegaard Hansen har ikke hørt om politianmeldelsen, før ekstrabladet.dk kontakter hende, men siger:

- Den må vi bare tage. Det hjælper jo ikke noget at stikke halen imellem benene.

Hun fortæller også, at bestyrelsen samles i aften.

- Men det har været planlagt længe, siger hun.

- Men jeg går ud fra, at det kommer til at handle om juletræssagen?

- Jo, selvfølgelig. Det siger sig selv.

Skriv til os, hvis du kender til lignende historier om truede danske traditioner. SMS/MMS til 1224 (det koster almindelig sms-takst), eller mail til 1224@eb.dk.